钦定古今图书集成/方舆汇编/边裔典/第122卷 > 大学衍义补 > 《匈奴传赞》史记
## 钦定古今图书集成/方舆汇编/边裔典/第122卷 > 大学衍义补 > 《匈奴传赞》史记

太史公曰：孔子著《春秋》，隐、桓之间则章，至定、哀之际
则微，为其切当世之文而罔褒，忌讳之辞也。世俗之
言匈奴者，患其徼一时之权，而务谄纳其说，以便偏
指，不参彼已，将率席中国广大，气奋，人主因以决策，
是以建功不深。尧虽贤，兴事业不成，得禹而九州宁。
且欲兴圣统，唯在择任将相哉！唯在择任将相哉！